တေလႆႈတွပ်ႇဝႃႈႁိုဝ်လႃႇ ၸၢမ်မွၼ်း…။ ႁဝ်းယၢမ်ႈငိၼ်းဝႃႈ ၵွၼ်ႇပႆႇလၢတ်ႈပိူၼ်ႈဝႃႈ ႁဝ်းႁၵ်ႉၶဝ်ၼၼ်ႉ ႁႂ်ႈထၢမ်ၶိုၼ်း တူဝ်ၵဝ်ႇဢွၼ်တၢင်းၼႆဝႃႇ။ ႁဝ်းထၢမ်ယဝ်ႉ။ ယၢမ်ႈထၢမ်ပဵၼ်လၢႆလၢႆပွၵ်ႈ ၵူၺ်းၵႃႈ လႆႈၶေႃႈတွပ်ႇဝႃႈ ဢမ်ႇႁူႉၼႆၵွႆး။ တေႃႇထိုင်ဝၼ်းမိူဝ်ႈၼႆႉ။ ၵူၺ်းၵႃႈ ႁဝ်းတွပ်ႇဢိူဝ်ႈ ၸၢမ်မွၼ်း…။ ႁဝ်းတွပ်ႇ မူဝ်သႂ်ၵႂႃႇဝႃႈ “ႁၵ်ႉၽႅဝ်လေႃႇ” ၼႆယဝ်ႉ။ မိူဝ်ႈၼၼ်ႉ မူဝ်သႂ်လပ်းတႃ ၼိမ်ၸိုင်ႈၸိုင်ႈ ၼႂ်းဢူၵ်းႁဝ်းသေ ယုမ်ႉဝၢၼ် ပဵင်းၸႂ်ဝႆႉယူႇ။ ၵူၺ်းၼႃႇ ႁဝ်းဢမ်ႇၶိုၼ်းထၢမ်။ ဢမ်ႇၶိုၼ်းထၢမ်ဝႃႈ “မူဝ်သႂ်ႁၵ်ႉႁဝ်းတေႉယူႇႁႃႉ” ၼႆၼၼ်ႉ။